На основу члана 20. став 1. тачка 11. Закона о локалној самоуправи („Службени гласник РС“, број  129/07, 83/14 - други закон, 101/16 - други закон и 47/18), члана 15. став. 1. тачка 11. и члана 40 став 1. тачка 7. Статута општине Инђија („Службени лист општине Инђија“, бр. 5/19),

 Скупштина општине Инђија, на седници одржаној 30. децембра 2019. године, донела је

**О Д Л У К У**

**О УСЛОВИМА И НАЧИНУ ПРУЖАЊЕ ПРАВНЕ ПОМОЋИ**

**Члан 1.**

Овом одлуком уређују се услови и начин пружања правне помоћи грађанима који имају пребивалиште или боравиште на територији општине Инђија, утврђује висина накнаде и уређују и друга питања од значаја за пружање правне помоћи ( у даљем тексту: правна помоћ).

Право на пружање правне помоћи имају и грађани који су власници или корисници непокретности на територији општине Инђија, ако се захтева правна помоћ везано за те непокретности.

**Члан 2.**

Правна помоћ пружа се у поступку остваривања права и правних интереса грађања пред судовима, државним органима, органима локалне самоуправе, предузећима, установама и другим субјектима који врше јавна овлашћења.

**Члан 3.**

Правна помоћ грађанима пружа се:

1. давањем правних савета;
2. састављањем тужби, противтужби, предлога, захтева, жалби, представки,

молби и других поднесака;

1. састављањем исправа и писмена која нису у супротности са Законом о јавном

бележништву и законима који третирају конкретну област која је предмет пружања правне помоћи.

1. пружањем информација грађанима у циљу бржег остваривања њихових

права и интереса пред надлежним субјектима обавеза пред правосудним органима, органима управе, другим органима и пружањем помоћи код писања поднесака.

**Члан 4.**

Правна помоћ се пружа уз накнаду, на начин и у случајевима утврђеним овом одлуком.

 Висина накнаде одређује се бројем поена за поједине радње.

 Вредност поена износи 5 динара.

**Члан 5.**

 Накнада из члана 4. ове одлуке наплаћује се непосредно по пруженој правној помоћи, уплатом на прописани уплатни рачун општине Инђија.

Примерак опште уплатнице, као доказ о уплаћеној накнади, прилаже се копији поднеска и чува се годину дана.

**Члан 6.**

Накнада из члана 4. ове одлуке је приход буџета општине Инђија.

**Члан 7.**

Правна помоћ неће се пружити:

1. у привредним споровима;
2. поступку регистрације правних лица;
3. када је захтев неблаговремен или недозвољен;
4. ако би то нанело штету интересу странке;
5. ако би пружање правне помоћи било у супротности са законом или интересима

Општине;

 6. ако је у истој правној ствари пружена правна помоћ супротној странци.

**Члан 8.**

У сложеним правним односима, у којима је поред давања усменог правног савета и поуке о начину остваривања или заштите права грађана, очигледно потребно ангажовање адвоката, грађанима се указује на присутне разлоге, а посебно на могућност увида у судске и друге списе, те да је неопходно ангажовање адвоката на рочиштима и другим процесним радњама.

**Члан 9.**

За оверавање поднесака о пруженој правној помоћи користи се печат општинске управе, који се ставља на сваку исправу или поднесак.

Напомена о бесплатно пруженој правној помоћи ставља се на сваку исправу или поднесак уколико је бесплатно сачињен.

**Члан 10.**

 Бесплатна правна помоћ за грађање остварује се и пружа на начин утврђен Законом о бесплатној правној помоћи („Службени гласник РС“, бр. 87/18).

 О захтеву за одобравање бесплатне правне помоћи може да одлучује лице у Општинској управи општине Инђија које има дозволу за одлучивање по захтеву, коју издаје министар правде.

**Члан 11.**

О пружању правне помоћи води се евиденција.

Евиденција садржи: редни број, датум пружене услуге, име и презиме странке, место становања - адреса, кратак опис правног проблема, врсту пружене правне помоћи, да ли је правна помоћ пружена писмено или усмено, висину накнаде и примедбу**.**

Општинска управа води и евиденцију која садржи захтеве за одобравање бесплатне правне помоћи и решења која су донета по захтевима, у складу и на начин предвиђен Законом о бесплатној правној помоћи.

**Члан 12.**

Саставни део ове одлуке је Тарифа о накнади за услуге пружања правне помоћи.

**Члан 13.**

Ступањем на снагу ове одлуке престаје да важи Одлука о накнади за услуге пружања правне помоћи („Службени лист општина Срема“, бр. 42/09, 42/10 и „Службени лист општине Инђија“, бр. 12/12).

**Члан 14.**

 Ова одлука ступа на снагу осмог дана од дана објављивања у „Службеном листу општине Инђија“.

**СКУПШТИНА ОПШТИНЕ ИНЂИЈА**

**Број: 04-1/2019-I Председник,**

**Дана: 30.децембра 2019. године**

**И н ђ и ј а Милан Предојевић**

**ТАРИФА**

**О НАКНАДИ ЗА УСЛУГЕ ПРУЖАЊА ПРАВНЕ ПОМОЋИ**

 **I КРИВИЧНИ ПОСТУПАК**

1. **Састављање поднесака**

**Тарифни број 1.**

За састављање кривичне пријаве, приватне тужбе, захтева за спровођење истраге, предлога за предузимање истражних радњи, предлога за закључење споразума о признању кривице, оптужнице, оптужног предлога, одговора на оптужницу, предлога за укидање притвора, писмене одбране, образложених поднесака којима се указује на чињенице које говоре у прилог одбрани - молбе ради одлагања извршења казне затвора, предлога за извршење казне затвора без напуштања просторија у којима осуђени станује, молбе за условни отпуст, тужбе за судску заштиту повреде права осуђеног лица, захтева за рехабилитацију, у зависности од висине запрећене казне за кривична дела и то:

1. за казну до три године затвора ........................... 280 поена

 2. за казну преко три до пет година затвора ......... 500 поена

 3. за казну преко пет до десет година затвора....... 850 поена

 4. за казну преко десет до 15 година затвора.......... 1100 поена

 5. за казну преко 15 година затвора ........................ 1500 поена

 За застављање свих осталих поднесака у кривичном поступку 50% од накнаде из става 1. овог тарифног броја.

1. **Правни лекови**

**Тарифни број 2.**

 За састављање жалбе против решења о задржавању, жалбе против решења о одређивању или продужењу притвора, жалбе против решења о спровођењу истраге, приговора на општужницу, одговора на жалбу, жалбе оштећеног, одговора на захтев за понављање кривичног поступка, молбе за помиловање, утврђује се накнада из Тарифног броја 1.

 За састављање правних лекова и то: жалбе против пресуде, жалбе против решења којим се изриче мера безбедности ли васпитна мера, жалбе против решења о одузимању имовинске користи проистекле из кривичног дела, захтева за понављање кривичног поступка, предлога за подизање захтева за заштиту законитости, утврђује се накнада из Тарифног броја 1. увећана за 100%.

**II ОСТАЛИ ПОСТУПЦИ**

1. **Састављање поднесака у процењивим предметима**

**Тарифни број 3.**

За састављање тужбе, противтужбе, предлога, молбе, захтева и других поднесака којима се покреће поступак у процењивим предметима накнада се рачуна према вредности спора и то:

**ВРЕДНОСТ СПОРА НАКНАДА**

од до

 5.000,00 дин. 120 поена

5.000,00 дин. 15.000,00 дин. 160 поена

15.000,00 дин. 30.000,00 дин. 200 поена

30.000,00 дин. 50.000,00 дин. 280 поена

50.000,00 дин. 100.000,00 дин. 340 поена

100.000,00 дин. 200.000,00 дин. 480 поена

200.000,00 дин. 400.000,00 дин. 650 поена

400.000,00 дин. 800.000,00 дин. 850 поена

800.000,00 дин. 1.600.000,00 дин. 950 поена

1.600.000,00 дин. па навише 1050 поена

 За састављање одговора на тужбу, приговора на предлог и осталих образложених поднесака или поднесака који садрже чињеничне наводе утврђује се накнада из става 1. овог тарифног броја.

 За састављање осталих поднесака утврђује се накнада у висини од 50% од износа накнаде из става 1. овог тарифног броја.

 Ако је више кумулативних захтева обухваћено једном тужбом, предлогом или молбом, утврђује се пун износ накнаде који се увећава за 50% од износа накнаде за други и сваки даљи захтев.

 Уколико се једним поднеском чини више радњи за које су овом тарифом утврђене посебне накнаде, утврђује се накнада за једну радњу која се увећава за 50% од износа накнаде за сваку следећу радњу.

1. **Састављање поднеска у непроцењивим предметима**

**Тарифни број 4.**

За састављање тужбе, противтужбе предлога, молбе, захтева и других поднесака којима се покреће поступак у непроцењивим предметима:

1. у споровима због сметања државине...................................... 280 поена,
2. у споровима о праву службености .......................................... 280 поена,
3. у споровима из стамбених односа (отказ уговора о закупу стана,

исељење из стана, утврђивање права закуна на стану и др)................ 280 поена,

1. у споровима из радних односа (у вези са отказом уговора о раду, постојању

или непостојању радног односа, премештаја на друго радно место и слично) осим у процењивим имовинским захтевима из радног односа ............. 280 поена,

1. у споровим о ауторском и сродним правима, о праву на жиг, модел и осталим

правима интелектуалне својине, осим у процењимим имовинским за хтевима из ових односа ........... 280 поена

1. у споровима о разводу или поништаја брака, о постојању или непостојању

брака ..... 340 поена,

1. у споровима за утврђење и оспоравање материнства или очинства......... 340

поена,

1. у споровима о вршењу родитељско права и о одржавању личних односа детета

и родитеља са којим дете не живи ....... 340 поена,

1. у споровима за одређивање законског издржавања или измене одлуке о

законском издржавању ...................... 160 поена,

1. у прекршајном поступку ..................................... 300 поена,
2. у постуку пред уставним судом ......................... 1050 поена
3. у осталим непроцењивим предметима, где није означена вредност спора 280.

За састављање одговора на тужбу и осталих образложених поднесака или поднесака који садрже чињеничне наводе утврђује се накнада из става 1. овог тарифног броја.

 За састављање осталих поднесака утврђује се накнада од 50% накнаде из става 1. овог тарифног броја.

 Ако је више кумулативних захтева обухваћено једном тужбом, противтужбом или другим поднеском, утврђује се пун износ накнаде који се увећава за 50% износа накнаде за други и сваки даљи захтев.

 Уколико се једним поднеском чини више радњи за које су овом тарифом утврђене посебне накнаде, утврђује се износ накнаде за једну радњу који се увећава за 50% од износа накнаде за сваку следећу радњу.

1. **Правни лекови**

**Тарифни број 5.**

 За састављање правних лекова утврђује се накнада увећана за 100% од накнаде прописане за поднеске којима се покреће поступак (тужбе, предлози, молбе) из тарифног број 3 и 4.

 За састављање одговора на изјављене правне лекове утврђује се накнада у висини од 50% од накнаде из става 1. овог тарифног броја, с тим да у компликованим случајевима накнада може износити и 100%.

**III САСТАВЉАЊЕ ИСПРАВА**

**Тарифни број 6.**

За састављање свих исправа о закључењу правних послова једностраних и двостраних за живота или за случај смрти (уговори, тестамент) примењује се тарифни број 3., с тим да најнижи износ не може бити мањи од 200 поена.

 Код правних послова где је предмет повремено давање (закупнина и друго) вредност предмета правног посла се утврђује збиром повремених давања у периоду од једне до пет година.

 За састављање исправа о закључењу правних послова где је предмет непроцењива накнада износи 300 поена.

**IV ОСТАЛИ ПОДНЕСЦИ**

**Тарифни број 7.**

 За састављање опомена или дописа противној странци у којима се захтева уздржавање од неке радње, у процењивим предметима утврђује се накнада у висини од 50% од накнаде из тарифног броја 3. ове тарифе, док у непроцењивим предметима накнада је 80 поена.

 За састављање осталих писмена:

1. пуномоћ........................................................ 150 поена
2. изјава у судском поступку......................... 90 поена
3. предлог за упис промена у поступку пред надлежним органом који

води евиденцију непокретности ..... 150 поена

1. остале писане услуге (попуњавање разних захтева, молби и других

образаца) .....................................20 поена.

**О б р а з л о ж е њ е**

Правни основ за доношење Одлуке о условима и начину пружања правне помоћи садржан је у члану 20. став 1. тач. 11. Закона о локалној самоуправи („Службени гласник РС“, број  129/07, 83/14 - други закон, 101/16 - други закон и 47/18), члану 15. став 1. тачка 11. и члану 40 став. 1. тачка 7. Статута општине Инђија („Службени лист општине Инђија“, бр. 5/19).

Чланом 20. став 1. тачка 11. Закон о локалној самоуправи регулисано је да Општина преко својих органа, у складу с Уставом и законом организује службу правне помоћи грађанима.

Чланом 15. став 1. тачка 11. Статута општине Инђија, је регулисано да Општина Инђија преко својих органа, у складу са Уставом и законом организује службу правне помоћи грађанима, а чланом 40. став 1. тачка 7 Статута, прописано је да Скупштина општине Инђија доноси прописе и друге опште акте.

Изради Одлуке о условима и начину пружања правне помоћи приступило се из разлога што је у 2018. години донет Закон о бесплатној правној помоћи („Службени гласник РС“, број 87/18), чија примена је почела 01. 10.2019. године.

Законом о бесплатној правној помоћи уређена је бесплатна правна помоћ за грађане као њене кориснике и начин остваривања бесплатне правне помоћи и пружање исте.

Постојећа Одлука о о накнади за услуге пружања правне помоћи је обухватала и бесплатну правну помоћ, тако да је било потребно усагласити постојећу Одлуку са позитивним прописима.

Како је важећа одлука донета 2009. године, а последња измена извршена 2012. године, то је целисходније донети нову одлуку.

Одлука о условима и начину пружања правне помоћи уређује услове и начин пружања правне помоћи грађанима који имају пребивалиште или боравиште на територији општине Инђија, утврђује висину накнаде, утврђује ко су корисници правне помоћи.

Одлуком је дефинисано шта обухвата правна помоћ, као и у којим случајевима правна помоћ није дозвољена.

Саставни део Одлуке је Тарифа о накнади за услуге пружања правне помоћи, којом је према врсти поступка и вредности дефинисана висина накнаде за пружену услугу. И даље је задржана вредност поена од 5 динара, с тим што је повећан број поена, тако да је висина накнаде у просеку већа за износ од 200 – 300 динара.

Имајући у виду напред изложено, предлаже се Скупштини Оштине да Одлуку о условима и начину пружања правне помоћи усвоји у тексту како је дат у материјалу.

Општинска управа општине Инђија

Одељење за правне и скупштинске послове